กกต.รับรอง “เผดิมชัย สะสมทรัพย์” นั่ง ส.ส.เขต 5 จ.นครปฐม
กกต.รับรอง "เผดิมชัย สะสมทรัพย์" นั่ง ส.ส.เขต 5 จ.นครปฐม
กกต.รับรอง "เผดิมชัย สะสมทรัพย์" นั่ง ส.ส.เขต 5 จ.นครปฐม
28 ต.ค. 2562

รายงานข่าวจากสำนักงานคณะกรรมการการเลือกตั้ง (กกต.) เปิดเผยว่า  วันนี้คณะกรรมการการเลือกตั้ง (กกต.) ได้ออกประกาศคณะกรรมการการเลือกตั้ง เรื่อง ผลการเลือกตั้งสมาชิกสภาผู้แทนราษฎรแบบแบ่งเขตเลือกตั้ง ตามพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร พ.ศ.2561 มาตรา 127 จำนวน 1 คน คือ นายเผดิมชัย สะสมทรัพย์ สมาชิกสภาผู้แทนราษฎรจังหวัดนครปฐม เขตเลือกตั้งที่ 5
โดยในการนี้ สำนักงาน กกต. จึงขอแจ้งให้ผู้ได้รับการเลือกตั้งเป็นสมาชิกสภาผู้แทนราษฎรตามประกาศดังกล่าว มารับหนังสือรับรองการได้รับเลือกตั้งเป็นสมาชิกสภาผู้แทนราษฎรแบบแบ่งเขตเลือกตั้ง(สส.6/4) นับแต่วันที่ 29 ตุลาคม 2562 เป็นต้นไป ไม่เว้นวันหยุดราชการ ระหว่างเวลา 08.30-16.30 น.
 